Ministrul interimar de Interne Marcel Vela a anunțat măsurile pe care trebuie să le ia unitățile de alimentație publică, în contextul coronavirusului.

Astfel, hipermarketurile, supermarketurile și magazine de cartier trebuie să asigure dezinfecția frecventă a suprafețelor expuse (cărucioare, coșuri de cumpărături, clanțe de la uși, butoane de la lifturi etc.), în special în zona caselor de marcat.

De asemenea, trebuie să instituie măsuri privind evitarea aglomerării de persoane în spațiile comerciale, a anunțat Vela, după reuniunea Comitetului Național pentru Situații Speciale de Urgență.

În aceasta ședință s-a decis de asemenea închiderea școlilor în perioada 11-22 martie și suspendarea transporturilor rutiere pe ruta Italia-România și retur.